Wikidata Ioachim Murat
Res apud Vicidata repertae:Ioachim Murat: imagoIoachim Murat: imagoIoachim Murat: subscriptioIoachim Murat: subscriptio
*Nativitas*: 25 Martii 1767; Labastide-Murat  
*Obitus*: 13 Octobris 1815; Pitium  
*Patria*: Francia, Grand Duchy of Berg, Regnum Neapolitanum  
*Nomen nativum*: Joachim Murat
**Officium**

*Officium*: member of the French National Assembly, member of the Sénat conservateur  
*Munus*: politicus, military officer, miles  

**Consociatio**

*Religio*: Ecclesia Catholica Romana
**Familia**

*Genitores*: Pierre Murat-Jordy; Jeanne Loubières  
*Coniunx*: Caroline Bonaparte  
*Proles*: Prince Achille Murat, Lucien Murat, Luisa Rasponi Murat, Letizia Murat  
*Familia*: The Prince Murat
**Memoria**

*Laurae*: Crux magna Legionis Honoris, Marshal of the Empire, Ordinis Velleris Aurei eques, Marshal of France, names inscribed under the Arc de Triomphe, Ordo Aquilae Nigrae, Admiral of France, Ordo Alexandri Nevensis, Ordo Sancti Andreae, grand cross of the Order of Saint Joseph  
*Sepultura*: Coemeterium Père Lachaise, Pitium  

**Insignia heraldica**

Ioachim Murat: insigneIoachim Murat: insigne
**Ioachim Murat** (natus die 25 Martii 1767 in Labastide-Fortunière, hodie *Labastide-Murat*; supplicio affectus die 13 Octobris 1815 Pitii in Calabria), Napoleonis sororis vir et Franciae marescalcus, fuit ab anno 1806 usque ad annum 1808 dux magnus Berg et ab anno 1808 usque in 1815 Rex Neapolis.

Iuventus
--------

Ioachim Murat. Franciscus Gérard circa annum 1800–1810 pinxit.
Signum Regni Neapolitani anno 1808.
Filius Cauponis erat et Caroli Mauritii de Talleyrand-Périgord iuvante collegium Divonae Cadurcori frequentabat. Presbyter factus est, sed propter licentiam epulsus anno 1787 militiam accessit. Anno 1792 succenturio nominatus est. Et Terroris Regiminis tempore cursum militarem tenebat et postea conventum Napoleone duce ab inimicis defendebat.

Legatus militum
---------------

Murat Bonaparte adiutans in expeditionem Italicam annis 1796/97 sequebatur et mox generalis militum nominatus est. 9 Novembris 1799 Napoleonem adiuvit, qui rerum Franciae potitus est. Deinde praesidio consulis praefuit. Anno 1800 sororem Napoleonis Carolinam Bonaparte in matrimonium duxit. Anno 1801 iterum cum Napoleone consule in Italia bellum gessit, gubernator Rei Publicae Cisalpinae factus est et milites Regni Neapolitani e Civitate Vaticana pepulit atque indutias cum rege Ferdinando I signavit. Anno 1804 Napoleo eum Marescalcum Franciae nominavit et gubernatorem Lutetiae. Anno 1805 dux militum contra Austriacos certavit et die 2 Decembris particeps fuit Pugnae apud Slaukoviam.

Dux civitatum Napoleonicorum
----------------------------

Anno 1806 Murat Dux Magnus Berg (capite Dusseldorpio) nominatus est. In bello contra Borussiam feliciter apud Ienam et ad Eylau Borussicum feliciter certavit. Anno 1808 regem Carolo IV Hispaniae iter ad fines Franciae persuasit et ibi coegit, ut se a regno abdicaret. Sed non Murat, potius Iosephus Bonaparte novus rex Hispaniae a fratre nominatus est. Murat eodem anno rex Neapolis factus est et ad annum 1815 mansit.

Finis regni et mors
-------------------

Anno 1813, postquam Napoleo in expeditione Russica, cui Murat interfuit, victus est, rex Neapolis, postquam in Pugna Lipsiensi pro Napoleone pugnavit, exercitum Franciae reliquit. Cum alligatis agebat et convenit, ut regnum tenere posset, si contra Napoleonem pugnavit. Re vera milites in Regnum Italiae, cuius rex vicarius Eugenius de Beauharnais erat. Inter Consilium Vindobonense principes Europae regnum Murat negaverunt. Itaque mense Februario 1815, paulo antequam Napoleo ex exilio ex insula Ilva in imperium revenit, civitatem Vaticanam occupavit et contra Austriacos in Italia milites duxit. Bis proeliis victus primo in Franciam, deinde 25 Augusti in Corsicam insulam fugit. Regnum Neapolitanum interim a Ferdinando IV occupatum est. Paulo post Murat paucis cum militibus in Naepolin navigavit, sed copiis Ferdinandi captus est. 13 Octobris 1815 iussu Ferdinandi supplicio affectus est.

Posteriores
-----------

Ei et Carolinae Bonaparte quattuor liberi erant:

* Napoleo Achilles Murat (1801 - 1847)
* Laetitia Murat (1802 - 1859)
* Napoleo Lucianus Carolus Murat (1803 - 1878)
* Ludovica Iulia Murat (1805 - 1889)

Nexus externi
-------------

* Pagina societatis Murat (lingua Italiana)
* Pagina Musei Murat (linguis Italiana, Anglica, Francica)

Bibliographia
-------------

* Dupont, Marcel. 1980. *Murat: Cavalier, Maréchal de France, Prince et Roi.* Lutetiae: Editions Copernic.
* Hulot, Frédéric. 2003. *Murat: Mémoires du général Griois 1792–1822.* Editions du Grenadier.
* Prieur, Jean. 1985. *Murat et Caroline.* Lutetiae: Editions Fernand Lanore. ISBN 2851570110.
* Tulard, Jean. 1999. *Murat.* Fayard. ISBN 2213603723.